GL เตรียมตั้งบริษัทร่วมค้าในอินโดนีเซียผลักดันการขยายธุรกิจ
GL เตรียมจัดตั้งบริษัทร่วมค้าในอินโดนีเซียภายใน Q3/58 เพื่อเป็นช่องทางในการขยายธุรกิจในอินโดนีเซีย ทุนจดทะเบียนราว 7 ล้านเหรียญสหรัฐ หรือประมาณ 245 ลบ. (ณ ค่าเงินบาทล่าสุดที่ 35 บ.) 
8 ก.ย. 2558

บริษัท กรุ๊ปลีส จํากัด (มหาชน) หรือ GL ระบุว่า มติของคณะกรรมการบริษัทย่อยในประเทศสงคโปร์ Group Lease Holdings Pte. Ltd. เมื่อวันที่ 7 กันยายน 2558 อนุมัติให้บริษัทจัดตั้งกิจการร่วมค้าในประเทศอินโดนีเซีย คาดว่าจะเกิดรายการภายในไตรมาส 3/2558 โดยมีรายละเอียดดังต่อไปนี้
มีผู้ร่วมทุนดังนี้
• Group Lease Holdings Pte. Ltd. ถือหุ้นร้อยละ 65
• J Trust Asia Pte. Ltd. ถือหุ้นร้อยละ 20
• PT Wijaya Infrastruktur Indonesia ถือหุ้นร้อยละ 15
ชื่อกิจการร่วมค้า PT JTrust Finance Indonesia ลักษณะการดําเนินธุรกิจ Multi Finance Company จดทะเบียนในประเทศอินโดเซียทุนจดทะเบียน ไม่ต่ำกว่า 100 ล้านรูเปียอินโดนีเซีย (ประมาณ 7 ล้านเหรียญสหรัฐ) หรือประมาณ 245 ล้านบาท (ณ ค่าเงินบาทล่าสุดที่ 35 บาท) แหล่งเงินทุน เงินทุนหมุนเวียนภายในกลุ่มบริษัท สำหรับผลประโยชน์ที่จะได้รับ เพื่อเป็นช่องทางในการขยายธุรกิจในประเทศอินโดนีเซีย